section_heading: Mirage 2000-5
paragraph_text: Kasnih 1980-ih Mirage 2000 počeo je konkurirati najnovijim modelima američkog F-16 lovca. Stoga Dassault Aviation započinje s nadogradnjom Mirage 2000C modela koji postaje Mirage 2000-5. U tu svrhu prerađen je i prototip Mirage 2000B (trenerski dvosjed) koji postaje prvi prototip Mirage 2000-5. Prvi let imao je 24. listopada 1990. Nakon toga je i prototip Mirage 2000C prerađen na isti način te je svoj prvi let imao 27. travnja 1991. Mirage 2000-5 u službu ulazi 1997.<ref> Ti avioni opremljeni su sa sustavom TV/CT CLDP laserskog označavanja, RDY radarskim sustavom koji može otkriti 24 ciljeva te istodobno pratiti njih 8. Također, poput Mirage-a 2000C, lovac upotrebljava moderne MBDA MICA IR/IF zrak-zrak rakete za različite ciljeve. Kao obrambene sustave lovac upotrebljava sustav ICMS 2 te Samir DDM sustav upozorenja o ispaljenom projektilu. ICMS sustav uključuje prijemnik koji je povezan s računalom za obradu podataka i signala o otkrivanju neprijateljskih raketa. Također, isti sustav može analizirati kopno. Stakla u pilotskoj kabini imaju mogućnost noćnog gledanja (eng. Night vision). Ona su preuzeta s Dassault Rafalea. Također, Mirage 2000-5 može nositi odbacive spremnike goriva namijenjene za model 2000N. 1993. francuska vojska odlučila je preraditi 37 postojećih Miragea 2000 u Mirage 2000-5 da oni posluže kao privremeni lovci prije nego što u aktivnu službu krene Dassault Rafale. Ti nadograđeni lovci imaju oznaku 2000-5F i ulaze u operativnu službu 2000. Oni su zadržali stari RWR prijemnik s radarskim upozorenjem o protivniku te nisu imali ugrađeni ICMS 2 obrambeni sustav. Francusko ratno zrakoplovstvo misli nadograditi te avione s MBDA MICA IR/IF zrak-zrak raketama.